Source: https://ispis.sk/judikatura/KSKE/5Sd59/2011
Timestamp: 2020-03-28 20:14:23+00:00
Document Index: 8090608

Matched Legal Cases: ['§ 70', '§ 293', '§ 112', '§ 250', '§ 146', '§ 246', '§ 250', '§ 42', 'súd ', 'súd ', '§ 70', '§ 293', 'súd ', '§ 112', '§ 250', 'súd ', 'súd ', 'súd ', 'Súd ', '§ 146', '§ 246', '§ 250', 'súd ', '§ 42']

KSKE 5 Sd 59/2011 - iSpis
Sokordia iSpis
Späť Otvoriť na Salvii Stiahnuť
iSpis Judikatúra – KSKE 5 Sd 59/2011
Vydal:
Uložiť judikát
Prielomový
Prekonaný
KS v Košiciach, dátum 17.04.2012, sp.zn. KSKE 5 Sd 59/2011
Citované predpisy:
§ 70 ods. 1 zákona č. 461/2003 § 293a zákona č. 461/2003 § 112 ods. 1 zákona č. 461/2003 § 250o OSP § 146 ods. 1 písm. c) OSP § 246c OSP § 250l ods. 2 OSP § 42 ods. 3 OSP
Súd: Krajský súd Košice Spisová značka: 5Sd/59/2011 Identifikačné číslo súdneho spisu: 5011200366 Dátum vydania rozhodnutia: 17. 04. 2012 Meno a priezvisko sudcu, VSÚ: JUDr. Mgr. Andrea Jurková ECLI: ECLI:SK:KSKE:2012:5011200366.1
Uznesenie Krajský súd v Košiciach v právnej veci, navrhovateľa G. F. P. S. D. G. , trvale bytom X., F. Č.. XX, t. č. Ú. Q. T. W. K. Y., D. Č.. X, N., proti odporkyni Sociálnej poisťovni, ústrediu Bratislava, Ul. 29. augusta č. 8, v konaní o invalidnom dôchodku takto
r o z h o d o l :
Konanie z a s t a v u j e.
Žiaden z účastníkov n e m á právo na náhradu trov konania.
o d ô v o d n e n i e :
Návrhom zo dňa 02. 05. 20111 sa navrhovateľ domáhal preskúmania zákonnosti rozhodnutia odporkyne zo dňa 08. 04. 2011 č. XXX XXX XXXX, ktorým mu odporkyňa podľa ust. § 70 ods. 1 a § 293ax zákona č. 461/2003 Z. z. o sociálnom poistení v znení neskorších predpisov zamietla žiadosť o invalidný dôchodok.
Navrhovateľ v podanom opravnom prostriedku požiadal o opätovné prehodnotenie splnenia podmienok pre priznanie invalidného dôchodku.
Tunajší súd z písomného vyjadrenia odporkyne zo dňa 05. 04. 2012 zistil, že táto po preskúmaní navrhovateľom vznesených námietok v jeho opravnom prostriedku, vydala dňa 22. 03. 2012 rozhodnutie č. XXX XXX XXXX X, ktorým podľa § 112 ods. 1 zákona č. 461/2003 Z. z. zrušila svoje napadnuté rozhodnutie zo dňa 08. 04. 2011 č. XXX XXX XXXX, čím vyhovela jeho opravnému prostriedku zo dňa 02. 05. 2011 v plnom rozsahu.
Podľa § 250o O. s. p. ak správny orgán, ktorého súd rozhodnutie preskúmava, vydá nové rozhodnutie, ktorým návrhu celkom vyhovie, súd uznesením konanie zastaví.
Z obsahu vyššie cit. vyplýva, že opravnému prostriedku navrhovateľa zo dňa 02. 05. 2011 odporkyňa plne vyhovela v rámci autoremedúry.
Vzhľadom na to, že v danom prípade, vychádzajúc z vyššie uvedených skutočností, sú splnené všetky podmienky uvedené v citovanom zákonnom ustanovení, považoval súd za potrebné rozhodnúť tak, ako je to uvedené vo výrokovej časti tohto uznesenia.
Súd rozhodol o trovách konania podľa ust. § 146 ods. 1 písm. c) O. s. p. s použitím § 246c a § 250l ods. 2 O. s. p., v zmysle ktorých žiaden z účastníkov nemá právo na náhradu trov konania podľa jeho výsledku, ak konanie bolo zastavené.
Poučenie:
Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach, a to písomne v dvoch vyhotoveniach.
V odvolaní je potrebné popri všeobecných náležitostiach podľa § 42 ods. 3 O. s. p. uviesť, proti ktorému rozhodnutiu odvolanie smeruje, v akom rozsahu sa rozhodnutie napáda, v čom sa rozhodnutie alebo postup súdu považuje za nesprávny a čoho sa odvolateľ domáha.
Registrácia nového používateľa
Zadajte vaše IČO:
Zvoľte si heslo:
Zadajte heslo opäť pre kontrolu:
Registrujem...